钦定古今图书集成/明伦汇编/闺媛典/第116卷 > 公无渡河 赵文
## 钦定古今图书集成/明伦汇编/闺媛典/第116卷 > 公无渡河 赵文

河之水，深复深。“舟以济，犹难谌。被发之叟，狂不可箴。
岂无一壶，水力难任。与公同匡床，恨不挽公襟。”乱流
而渡，直下千寻。“我泣眼为枯，我哭声为喑。投身以从
公，岂不畏胥沈。同归尚可忍，独生亦难禁。公死狂，妾
死心。蛟龙食骨有时尽，惟有妾心无古今。”河之水，深
复深。